**Pokyny na vyplnenie prihlášky na VŠ v šk. roku 2025/2026**

**A. Papierová prihláška**

PÍŠTE ČITATEĽNE VEĽKÝM TLAČENÝM PÍSMOM! ÚDAJE NEPREPISUJTE!

**1.strana**

* **Akademický rok:** 2026/2027
* **Vaše identifikačné údaje**
* **Vysoká škola:** Uviesť presný názov VŠ, fakulty a študijného programu (treba si zistiť, či je možné uviesť na jednej prihláške viac fakúlt, koľko študijných programov je možné zadať na jednej prihláške a pod.)
* **Metóda štúdia:** prezenčná (denne navštevujete prednášky), dištančná (externá) alebo kombinovaná podľa informácie o možnostiach štúdia

**2. strana**

* **Rok maturitnej skúšky:** 2026
* **Absolvovaná SŠ:** gymnázium
* **Kód strednej školy:** 000588024
* **Názov:** Piaristické gymnázium Jozefa Braneckého v Trenčíne
* **Ulica a číslo:** Palackého 4
* **Mesto (obec):** Trenčín
* **Študijný odbor:** gymnázium
* **Kód študijného odboru:** 7902J (alebo 7902500)
* **Stupeň dosiahnutého vzdelania:** neuvádza sa (ak vás systém nepustí, uveďte *úplné stredoškolské*)
* **Predmety:** vypisujete podľa vysvedčenia; správanie sa nepíše ani sa neráta do priemeru + treba vyčiarknuť políčka (ak ste v určitom roku predmet nemali, čiže nie je možné napísať známku)
* známky treba uviesť podľa vysvedčení za 2. polrok prvého, druhého a tretieho ročníka (alebo Kvinty, Sexty a Septimy)
* prospech z 1. polroku štvrtého ročníka (Oktávy) sa neuvádza (Pozor! Niektoré školy vyžadujú aj 1.polrok štvrtého, prípadne piateho roč. – treba si to zistiť podľa konkrétnej školy)
* **Študijný priemer:** uviesť zaokrúhlený na 2 desatinné miesta

V tabuľke „Klasifikácia maturitnej skúšky“ treba vyplniť len predmety maturitnej skúšky a úroveň (pri slovenskom jazyku sa úroveň neuvádza, v prípade anglického jazyka treba uviesť úroveň B2, ostatné kolónky sa nevypĺňajú)

* Správnosť údajov overí triedny učiteľ (platí len v prípade papierovej prihlášky); treba si s ním dohodnúť termín.

**3. strana**

* Nalepte kópiu (prípadne originál, ak ho VŠ vyžaduje) dokladu o zaplatení poplatku za prijímacie konanie (ústrižok poštovej poukážky alebo výpis z účtu)
* Uveďte dátum a prihlášku podpíšte!

**4. strana**

* Je určená vysokým školám alebo fakultám **(nevypisujete)**

**Potvrdenie lekára** o zdravotnej spôsobilosti na vysokoškolské štúdium vyplňte podľa požiadavky vysokej školy alebo fakulty. Ak je potrebné, priložte k prihláške aj **životopis**.

**B. Elektronická prihláška**

**Elektronická prihláška** (ďalej len „e-prihláška“) sa podáva prostredníctvom webovej stránky konkrétnej fakulty. E-prihláška je plnohodnotná prihláška na štúdium rovnako ako prihláška v papierovej podobe. Pre úspešné podanie e-prihlášky je v prípade niektorých fakúlt nevyhnutné túto prihlášku po jej elektronickom vyplnení aj vytlačiť, overiť (správnosť údajov na škole overuje triedny uč. v spolupráci so sekretariátom našej školy) a následne vytlačenú formu odoslať (najneskôr do stanoveného termínu na podávanie prihlášok). Poplatok za podanie elektronicko-papierovej oproti klasickej papierovej prihláške je nižší o 5 až 15 €.

Fakulty poskytujú uchádzačom on-line návody na vyplnenie e-prihlášky, príručky, animované tutoriály (testovacie verzie) vo svojich informačných systémoch (AIS, UIS, AiS2, MAIS). Pri elektronickom podaní sa uchádzač najskôr zaregistruje a potom prihlášku vyplní (známky sa dajú jednoducho elektronicky preklopiť zo systému EduPage, takže ich netreba zvlášť vypisovať). Ak to daná fakulta vyžaduje, elektronicky vyplnenú prihlášku uchádzač aj vytlačí a dá potvrdiť na našej škole. Vytlačenú a podpísanú prihlášku spolu s fakultou požadovanými prílohami a dokladom o zaplatení poplatku za prijímacie konanie odošle na adresu fakulty. Cez rozhranie e-prihlášky uchádzač môže sledovať stav podanej (elektronickej alebo papierovej) prihlášky od jej zaevidovania, cez spárovanie podanej e-prihlášky s doručenou papierovou prihláškou a dokladom o zaplatení, pričom vidí akceptáciu prihlášky, rozhodnutie prijímacej komisie a môže využiť aj ďalšie funkcie. Pre prijatých uchádzačov je e-prihláška následne spojená s elektronickou návratkou. V podstate ide o elektronické potvrdenie záujmu o štúdium, uploadnutie fotografie pre študentský preukaz a evidenciu poplatkov ku zápisu.

Papierová prihláška sa podáva listovou zásielkou alebo osobným doručením na adresu fakulty.

Viac aktuálnych informácií pre prijímacie konanie na VŠ nájdete na:

**Kam po strednej?**

<https://nakac.sk/casopis/casopis-kam-po-strednej/>

<https://www.matura.sk/kam-po-skole>

[www.scio.sk](http://www.scio.sk)

**Portál vysokých škôl:**   <https://www.portalvs.sk/sk/>

**Informácie pre správny výber školy:**    [https://www.vysokeskoly.sk/](http://www.vysokeskoly.sk/)

**Štúdium v zahraničí:**  [https://www.univerzityeu.sk/](http://www.univerzityeu.sk/)

**Štipendiá a granty:** [www.saia.sk](http://www.saia.sk)

**Otestujte sa:**

<https://www.emiero.sk/typologie-osobnosti/>

<https://www.emiero.sk/test/60/>

<https://www.emiero.sk/test/20/>